கேள்வி: சுரேஷ்வரர் - வாழ்க்கை பற்றி விளக்கவும்.
பதில்: இந்தியா பிகார் மாநிலத்தில், மிதிலை எனும் மகிஷ்மதி நகரத்தில் கி. பி. ஏழாம் நூற்றாண்டில் வாழ்ந்தவர். இந்து மெய்யியல் அறிஞர். பூர்வ மீமாம்சை தத்துவ அறிஞரான குமரிலபட்டர் சீடராக இருந்தவர். மீமாஞ்சம் மற்றும் அத்துவிதம் சித்தாந்தங்களுக்கு விரிவான விளக்க உரை எழுதியவர். ஆதிசங்கரர் காலத்தில் வாழ்ந்தவர். சங்கரரின் சீடராக ஆவதற்கு முன் மந்தன மிஸ்ரர் என்ற பெயரில், மீமாம்சம் தத்துவவாதியாக இருந்த கிரகஸ்தம். சங்கரருடன் நடந்த தருக்கம் தோல்வியடைந்த மந்தன மிஸ்ரர், இல்லறத்தை விட்டு, சந்நியாசம் மேற்கொண்டு, சங்கரரை தனது குரு ஏற்றுக் கொண்டவர். ஆதிசங்கரர் சீடராக மாறிய மந்தன மிஸ்ரர், தன் பெயரை சுரேஷ்வரர் என மாற்றிக் கொண்டு அத்வைத சந்நியாசம் நெறியில் வாழ்ந்து, அத்வைத பிரம்ம சித்தி எனும் நூலை இயற்றிவர். அத்வைத சித்தாந்ததைப் பரப்ப தென்னிந்தியாவில், சிருங்கேரி சாரதா மடம் நிறுவி அதன் முதல் பீடாதிபதியாக விளங்கியவர். ஆதிசங்கரர் உரை எழுதிய உபநிடதம் நூல்களுக்கு சுரேஷ்வரர் நீண்ட விளக்க உரைகள் எழுதியுள்ளார். எனவே இவரை வார்த்திககாரர் (நீண்ட விளக்க உரையாசிரியர்) என்பர்.